लेक्सको अहिले पार्टनर छैनन् । भइदिएको भए, अगाडि ल्याउँथे । विवाह गर्ने, सन्तान जन्माउने सपना देख्छन् । सन्तानको चाह पूरा गर्न प्रविधि फलिफाप हुँदैछ । सुर्ता लिनुपर्ने केही छैन । उनलाई लाग्छ, आफू आफैँजस्तो भएर बाँच्ने हो । परिवार, समाज वा अन्य सम्बन्ध पछिका कुरा हुन् । आत्मनिर्भर हुने हो । आफ्नो खुसीलाई केन्द्रमा राख्ने हो । कुनै वियोगबाट पिल्सिएर आफैँलाई चोट दिनु हुन्न । कोही नहुँदा पनि जीवन सकिन्न, शून्य हुन्न । लेक्स मुस्कुराए, “लाइफ इज लङ । सो लेट्स कम आउट ।” जीवन लामो छ । त्यसैले खुलेर जिऔँ ।
